Source: https://beta.e-justice.europa.eu/306/MT/court_fees_concerning_small_claims_procedure?NETHERLANDS&action=printMS&member=1
Timestamp: 2020-08-14 03:57:47+00:00
Document Index: 13501

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ']

X’jiġri jekk ma nħallsx it-tariffi tal-qorti fil-ħin?
It-talbiet skont il-Proċedura Ewropea għal Talbiet Żgħar (ir-Regolament (KE) Nru 861/2007, li daħal fis-seħħ fl-1 ta’ Jannar 2009) għandhom jiġu ppreżentati lill-qorti li għandha ġurisdizzjoni taħt ir-regoli ordinarji tal-ġurisdizzjoni ratione loci permezz tal-Formola A. Il-Proċedura Ewropea għal Talbiet Żgħar hija mfassla sabiex tissimplifika u tħaffef it-talbiet transfruntiera sa massimu ta’ EUR 5 000. Ir-Regolament japplika fost l-Istati Membri kollha tal-UE, bl-eċċezzjoni tad-Danimarka.
Il-Proċedura Ewropea għal Talbiet Żgħar hija disponibbli għal-litiganti bħala alternattiva għall-proċeduri li jeżistu skont il-liġijiet tal-Istati Membri. Sentenza mogħtija fil-Proċedura Ewropea għal Talbiet Żgħar hija rikonoxxuta u eżegwibbli fi Stat Membru ieħor mingħajr il-ħtieġa ta’ dikjarazzjoni ta' eżegwibbiltà u mingħajr ebda possibbiltà ta’ oppożizzjoni għar-rikonoxximent tagħha.
Ġew imfassla formoli standard għall-Proċedura għal Talbiet Żgħar fil-lingwi kollha tal-UE. Il-Formola A trid timtela biex tinbeda l-proċedura. Kwalunkwe dokument ta’ sostenn rilevanti, bħal riċevuti u fatturi għandu jiġi mehmuż mal-formola.
L-unika raġuni għalfejn l-eżekuzzjoni fi Stat Membru ieħor tista’ tiġi miċħuda hija jekk ma tkunx kompatibbli ma sentenza oħra fl-Istat Membru l-ieħor li ngħatat bejn l-istess partijiet. L-eżekuzzjoni sseħħ skont ir-regoli u l-proċeduri nazzjonali tal-Istat Membri fejn se tiġi eżegwita s-sentenza.
L-ammont tat-tariffi tal-qorti jiddependi mill-ammont tat-talba jew applikazzjoni. Ara wkoll: Kemm għandi nħallas?
It-tariffi applikabbli għall-2019 huma mfissra kif ġej:
In-natura jew l-ammont tat-talba jew applikazzjoni
Tariffi tal-qorti għal persuni ġuridiċi
Tariffi tal-qorti għal persuni fiżiċi
Tariffi tal-qorti għal dawk li m’għandhomx mezzi
Kawżi marbuta mat-talba jew applikazzjoni:
- Ta’ ammont indeterminat, jew
- Li jinvolvi ammont ta’ mhux aktar minn
Kawżi marbuta mat-talba jew applikazzjoni li jinvolvu ammont ta’ aktar minn:
EUR 500 u mhux iktar minn EUR 12 500
Għal aktar informazzjoni jekk jogħġbok ara: Is-sistema ġudizzjarja tan-Netherlands u Il-Bord Netherlandiż għall-Għajnuna Legali.
It-tariffi tal-qorti jridu jitħallsu bil-quddiem. Jekk il-ħlas ma jsirx wara xahar, il-kawża tiġi miċħuda u ma tkomplix.
Il-fattura mibgħuta tista’ titħallas permezz ta’ trasferiment (elettroniku jew mod ieħor).
Wara l-ħlas, il-konvenut jiġi notifikat u jintalab jimla l-formola u jibgħatha.
Ir-Regolament (KE) Nru 861/2007 tal-Parlament Ewropew u tal-Kunsill tal-11 ta’ Lulju 2007 li jistabbilixxi Proċedura Ewropea għal Talbiet Żgħar
Is-sistema ġudizzjarja tan-Netherlands
Il-Bord Netherlandiż għall-Għajnuna Legali